
קידושין מ ע"א



טקסט הדף מנוקד



נוֹשְׂאֵי קֵיסָר שְׁמָרוּנִי כׇּל הַלַּיְלָה אֲמַרוּ לֵיהּ שֶׁמָּא דְּבַר עֶרְוָה בָּא לְיָדְךָ וְנִיצַּלְתָּ הֵימֶנּוּ דִּתְנֵינָא כׇּל הַבָּא דְּבַר עֶרְוָה לְיָדוֹ וְנִיצַּל הֵימֶנּוּ עוֹשִׂין לוֹ נֵס גִּבֹּרֵי כֹחַ עֹשֵׂי דְבָרוֹ לִשְׁמֹעַ בְּקוֹל דְּבָרוֹ כְּגוֹן רַבִּי צָדוֹק וַחֲבֵירָיו


רַבִּי צָדוֹק תְּבַעְתֵּיהּ הָהִיא מַטְרוֹנִיתָא אֲמַר לַהּ חֲלַשׁ לִי לִיבַּאי וְלָא מָצֵינָא אִיכָּא מִידֵּי לְמֵיכַל אֲמַרָה לֵיהּ אִיכָּא דָּבָר טָמֵא אֲמַר לַהּ מַאי נָפְקָא מִינַּהּ דְּעָבֵיד הָא אָכֵ(ו)ל הָא שְׁגַרַת תַּנּוּרָא קָא מַנְּחָא לֵיהּ סָלֵיק וְיָתֵיב בְּגַוֵּיהּ אֲמַרָה לֵיהּ מַאי הַאי אֲמַר לַהּ דְּעָבֵיד הָא נָפֵיל בְּהָא אַמְרַהּ לֵיהּ אִי יָדְעִי כּוּלֵּי הַאי לָא צַעַרְתָּ(י)ךְ


רַב כָּהֲנָא הֲוָה קָמְזַבֵּין דִּיקּוּלֵי תְּבַעְתֵּיהּ הָהִיא מַטְרוֹנִיתָא אֲמַר לַהּ אֵיזִיל אֱ(י)קַשֵּׁיט נַפְשַׁאי סָלֵיק וְקָנָפֵיל מֵאִיגָּרָא לְאַרְעָא אֲתָא אֵלִיָּהוּ קַבְּלֵיהּ אֲמַר לֵיהּ אַטְרַחְתַּן אַרְבַּע מְאָה פַּרְסֵי אֲמַר לֵיהּ מִי גְּרַם לִי לָאו עַנְיוּתָא יְהַב לֵיהּ שִׁיפָא דְּדִינָרֵי


רָמֵי לֵיהּ רָבָא לְרַב נַחְמָן תְּנַן אֵלּוּ דְּבָרִים שֶׁאָדָם עוֹשֶׂה אוֹתָן וְאוֹכֵל פֵּירוֹתֵיהֶן בְּעוֹלָם הַזֶּה וְהַקֶּרֶן קַיֶּימֶת לוֹ לָעוֹלָם הַבָּא אֵלּוּ הֵן כִּיבּוּד אָב וְאֵם וּגְמִילוּת חֲסָדִים וַהֲבָאַת שָׁלוֹם שֶׁבֵּין אָדָם לַחֲבֵירוֹ וְתַלְמוּד תּוֹרָה כְּנֶגֶד כּוּלָּם


בְּכִיבּוּד אָב וָאֵם כְּתִיב לְמַעַן יַאֲרִיכֻן יָמֶיךָ וּלְמַעַן יִיטַב לָךְ בִּגְמִילוּת חֲסָדִים כְּתִיב רֹדֵף צְדָקָה וָחָסֶד יִמְצָא חַיִּים צְדָקָה וְכָבוֹד


וּבַהֲבָאַת שָׁלוֹם כְּתִיב בַּקֵּשׁ שָׁלוֹם וְרׇדְפֵהוּ וְאָמַר רַבִּי אֲבָהוּ אָתְיָא רְדִיפָה רְדִיפָה כְּתִיב הָכָא בַּקֵּשׁ שָׁלוֹם וְרׇדְפֵהוּ וּכְתִיב הָתָם רֹדֵף צְדָקָה וָחֶסֶד בְּתַלְמוּד תּוֹרָה כְּתִיב כִּי הוּא חַיֶּיךָ וְאֹרֶךְ יָמֶיךָ


בְּשִׁילּוּחַ הַקֵּן נָמֵי כְּתִיב לְמַעַן יִיטַב לָךְ וְהַאֲרַכְתָּ יָמִים לִיתְנֵי נָמֵי הָא תְּנָא וְשַׁיַּיר תָּנֵי תַּנָּא אֵלּוּ דְּבָרִים וְאַתְּ אָמְרַתְּ תְּנָא וְשַׁיַּיר


אָמַר רָבָא רַב אִידִי {אסברא}<אַסְבְּרַהּ> לִי אִמְרוּ צַדִּיק כִּי טוֹב כִּי פְרִי מַעַלְלֵיהֶם יֹאכֵלוּ וְכִי יֵשׁ צַדִּיק טוֹב וְיֵשׁ צַדִּיק שֶׁאֵינוֹ טוֹב אֶלָּא טוֹב לַשָּׁמַיִם וְלַבְּרִיּוֹת זֶהוּ צַדִּיק טוֹב טוֹב לַשָּׁמַיִם וְרַע לַבְּרִיּוֹת זֶהוּ צַדִּיק שֶׁאֵינוֹ טוֹב


כַּיּוֹצֵא בַּדָּבָר אַתָּה אוֹמֵר אוֹי לְרָשָׁע רָע כִּי גְמוּל יָדָיו יֵעָשֶׂה לוֹ וְכִי יֵשׁ רָשָׁע רַע וְיֵשׁ שֶׁאֵינוֹ רַע אֶלָּא רַע לַשָּׁמַיִם וְרַע לַבְּרִיּוֹת הוּא רָשָׁע רַע רַע לַשָּׁמַיִם וְאֵינוֹ רַע לַבְּרִיּוֹת זֶהוּ רָשָׁע שֶׁאֵינוֹ רַע


הַזְּכוּת יֵשׁ לָהּ קֶרֶן וְיֵשׁ לָהּ פֵּירוֹת שֶׁנֶּאֱמַר אִמְרוּ צַדִּיק כִּי טוֹב וְגוֹ' עֲבֵירָה יֵשׁ לָהּ קֶרֶן וְאֵין לָהּ פֵּירוֹת שֶׁנֶּאֱמַר אוֹי לָרָשָׁע רָע וְגוֹ'


וְאֶלָּא מָה אֲנִי מְקַיֵּים וְיֹאכְלוּ מִפְּרִי דַרְכָּם וּמִמֹּעֲצֹתֵיהֶם יִשְׂבָּעוּ עֲבֵירָה שֶׁעוֹשָׂה פֵּירוֹת יֵשׁ לָהּ פֵּירוֹת וְשֶׁאֵין עוֹשָׂה פֵּירוֹת אֵין לָהּ פֵּירוֹת


מַחְשָׁבָה טוֹבָה מְצָרְפָהּ לְמַעֲשֶׂה שֶׁנֶּאֱמַר אָז נִדְבְּרוּ יִרְאֵי ה' אִישׁ אֶל רֵעֵהוּ וַיַּקְשֵׁב ה' וַיִּשְׁמָע וַיִּכָּתֵב סֵפֶר זִכָּרוֹן לְפָנָיו לְיִרְאֵי ה' וּלְחֹשְׁבֵי שְׁמוֹ מַאי וּלְחֹשְׁבֵי שְׁמוֹ אָמַר רַב אַסִּי אֲפִילּוּ חָשַׁב אָדָם לַעֲשׂוֹת מִצְוָה וְנֶאֱנַס וְלֹא עֲשָׂאָהּ מַעֲלֶה עָלָיו הַכָּתוּב כְּאִילּוּ עֲשָׂאָהּ


מַחְשָׁבָה רָעָה אֵין הַקָּדוֹשׁ בָּרוּךְ הוּא מְצָרְפָהּ לְמַעֲשֶׂה שֶׁנֶּאֱמַר אָוֶן אִם רָאִיתִי בְלִבִּי לֹא יִשְׁמַע ה' וְאֶלָּא מָה אֲנִי מְקַיֵּם הִנְנִי מֵבִיא אֶל הָעָם הַזֶּה רָעָה פְּרִי מַחְשְׁבוֹתָם מַחְשָׁבָה שֶׁעוֹשָׂה פְּרִי הַקָּדוֹשׁ בָּרוּךְ הוּא מְצָרְפָהּ לְמַעֲשֶׂה מַחְשָׁבָה שֶׁאֵין בָּהּ פְּרִי אֵין הַקָּדוֹשׁ בָּרוּךְ הוּא מְצָרְפָהּ לְמַעֲשֶׂה


וְאֶלָּא הָא דִּכְתִיב לְמַעַן תְּפֹשׂ אֶת [בֵּית] יִשְׂרָאֵל בְּלִבָּם אָמַר רַב אַחָא בַּר יַעֲקֹב הָהוּא בַּעֲבוֹדָה זָרָה הוּא דִּכְתִיב דְּאָמַר מָר חֲמוּרָה עֲבוֹדָה זָרָה שֶׁכׇּל הַכּוֹפֵר בָּהּ כְּמוֹדֶה בְּכׇל הַתּוֹרָה כּוּלָּהּ


עוּלָּא אָמַר כִּדְרַב הוּנָא דְּאָמַר רַב הוּנָא כֵּיוָן שֶׁעָבַר אָדָם עֲבֵירָה וְשָׁנָה בָּהּ הוּתְּרָה לוֹ הוּתְּרָה לוֹ סָלְקָא דַּעְתָּךְ אֶלָּא נַעֲשֵׂית לוֹ כְּהֶיתֵּר


אָמַר רַבִּי אֲבָהוּ מִשּׁוּם רַבִּי חֲנִינָא נוֹחַ לוֹ לָאָדָם שֶׁיַּעֲבוֹר עֲבֵירָה בַּסֵּתֶר וְאַל יְחַלֵּל שֵׁם שָׁמַיִם בְּפַרְהֶסְיָא שֶׁנֶּאֱמַר וְאַתֶּם בֵּית יִשְׂרָאֵל כֹּה אָמַר ה' אִישׁ גִּלּוּלָיו לְכוּ עֲבֹדוּ [וְאַחַר] אִם אֵינְכֶם שֹׁמְעִים אֵלָי וְאֶת שֵׁם קׇדְשִׁי לֹא תְחַלְּלוּ


אָמַר רַבִּי אִלְעַאי הַזָּקֵן אִם רוֹאֶה אָדָם שֶׁיִּצְרוֹ מִתְגַּבֵּר עָלָיו יֵלֵךְ לְמָקוֹם שֶׁאֵין מַכִּירִין אוֹתוֹ וְיִלְבַּשׁ שְׁחוֹרִים וְיִתְכַּסֶּה שְׁחוֹרִים וְיַעֲשֶׂה כְּמוֹ שֶׁלִּבּוֹ חָפֵץ וְאַל יְחַלֵּל שֵׁם שָׁמַיִם בְּפַרְהֶסְיָא


אִינִי וְהָתַנְיָא כׇּל שֶׁלֹּא חָס עַל כְּבוֹד קוֹנוֹ רָאוּי לוֹ שֶׁלֹּא בָּא לָעוֹלָם מָה הִיא רַבָּה אוֹמֵר זֶה הַמִּסְתַּכֵּל בַּקֶּשֶׁת רַב יוֹסֵף אוֹמֵר זֶה הָעוֹבֵר עֲבֵירָה בַּסֵּתֶר


לָא קַשְׁיָא הָא דְּמָצֵי כָּיֵיף לְיִצְרֵיהּ וְהָא דְּלָא מָצֵי כָּיֵיף לְיִצְרֵיהּ


תְּנַן הָתָם אֵין מַקִּיפִין בְּחִילּוּל הַשֵּׁם אֶחָד שׁוֹגֵג וְאֶחָד מֵזִיד מַאי אֵין מַקִּיפִין אָמַר מָר זוּטְרָא שֶׁאֵין עוֹשִׂים כְּחֶנְוָונִי מָר בְּרֵיהּ דְּרַבְנָא אָמַר לוֹמַר שֶׁאִם הָיְתָה שְׁקוּלָה מַכְרַעַת


תָּנוּ רַבָּנַן לְעוֹלָם




רש"י





	כגון רבי צדוק. שלבש כח לכוף יצרו להתגבר בחפצי קונו: אמר מאי נפקא מינה. דהא מילתא דלא נזדמן לי אלא מאכל טמא יש לי ללמוד מכאן דעביד האי הבועל ארמית ראוי למאכל טמא: שגרת תנורא. אותה ארמית הסיקה את התנור לצלות דבר הטמא שם ואשה גדולה היתה שאין יכול ליפטר ממנה ומסור בידה להורגו: קא מנחא ליה. לאותו צלי בתוכו: נפיל בהא. באור של גיהנם: אי ידעי. אילו ידעתי שחמור עליכם הדבר כל כך: דיקולי. סלים שנשים נותנות שם פלכיהן: אטרחתן. שהייתי במקום אחר רחוק ד' מאות פרסי: לאו עניותא. בתמיה אם לא העניות לא הוצרכתי להיות עסקי במלאכת נשים: שיפא. שם כלי: דינרי. זהובים: יאריכון ימיך. לעולם הבא: ייטב לך. בחייך: ימצא חיים. לעולם הבא צדקה וכבוד בעולם הזה: חייך. בעולם הזה ואורך ימים לעולם הבא: בשלוח הקן נמי כו'. וליתנייה: רבי אידי אסברא לי. אינו דומה לאלו דהנך כולהו הבריות נהנין ממנו ונמצא טוב לשמים וטוב לבריות ובההוא כתיב כי פרי מעלליהם יאכלו דבהאי קרא כתיב כי טוב כי פרי מעלליו יאכל בחייו אבל בשילוח הקן טוב לשמים הוא ואין כאן טוב לבריות ולא כתיב ביה כי פרי מעלליו יאכל והלכך לא תנייה גבי אוכל פירותיהן בעולם הזה: רע לשמים ורע לבריות. כגון רוצח וגזלן וגנב: רע לשמים ואינו רע לבריות. מגלה עריות מבזה מועדים אוכל חלב: אין לו פירות. אין נפרעין ממנו יותר מכדי רשעו: עבירה שעושה פירות. כגון חילול השם שאדם חשוב עובר עבירה ואחרים למדין ממנו לעשות כן: מחשבה שעושה פירות. שקיים מחשבתו ועשה: מצרפה למעשה. ונפרעים ממנו אף על המחשבה: עולא אמר. הא דכתיב פרי מחשבותם בעובר ושונה כתיב כי הדר מהרהר לעשות מצטרפת למעשה ואפי' לא עביד לה אין חזרתו לשם שמים אלא שלא הוצרך לה כדרב הונא דאמר נעשית לו כהיתר: ואת שם קדשי לא תחללו. היינו פרהסיא שהרואה מזלזל בכבוד המקום: ילבש שחורים. שלא יראה עצמו בכבודו אולי ירך לבבו בכך וגם אם יחטא אין אדם נותן לב לפי שאינו חשוב בעיניהם לכן ילבש שחורים: אין עושין לו כחנווני. המקיף לאדם פעמים רבות וגובה כל הקפותיו יחד אין עושין כך מלמעלה למחללי השם אלא נפרעין מיד: שאם היתה. כף המאזנים שקולה ויש באחד העונות חילול השם מכריע את הכף לחובה והאי מקיפין לשון עיוני כמו אין מקיפין בבועי (חולין דף מו:) אקפינהו ואידמו (שם דף נ.) שמקריב זו אצל זו ומעיין אם דומות:





תוספות





	ויעשה מה שלבו חפץ. פי' ר''ח ח''ו שהותר לו לעבור עבירה אלא כך אמר ר' אלעאי יגיעת דרכים והאכסנאות ולבישת שחורים משברים יצר הרע ומונעים אדם מן העבירה: אין מקיפין בחילול השם. פר''ח משנה במסכת אבות ושמא היינו הא דתנן (פ''ד מ''ד) כל המחלל שם שמים בסתר נפרעין ממנו בגלוי אבל לשון מקיפין קשה ושמא ברייתא היא אף על גב דאומר תנן:





ריטב"א

זה המסתכל בקשת. פי' לפי שהוא בדמות מראה כבוד ה' כמו שכתוב במרכבת יחזקאל ויש בזה סוד גדול לבעלי האמת רמזו רבינו הגדול בפירושו על התורה:



ויעשה מה שלבו חפץ. פי' בצנעה ואל יחלל שם שמים בפרהסיא במקומות שמכירין אותו שהוא נכבד והוי חלול השם הלכך עדיף ליה כיון דלא מצי כאיף ליצריא כדבפריש ואזיל ובירושלמי מפרש ויעשה מלשון ועסותם רשעים ולא משמע הכי בגמ' דילן כדמוכח הכא. פירש"י ז"ל לא גרסינן תנן התם מקיפין בחלול השם שאין משנה זו שנויה בשום מקום אלא הכי גרסינן תניא. אבל ר"ח גורס אותו וכתב דמשנה היא במסכת אבות ושמא דעתו משום הא דתנן כל המחלל שם שמים בסתר נפרעים ממנו בגלוי כלומר נפרע לאלתר ואע"פ שהביאו אותו בכאן שלא כלשונם הכי אורחא דתלמודא בכמה דוכתי ואין לשון הגמרא מוכיח כשחלקו על פי' מקיפין ותו דתינח למר זוטרא אבל למר בריה דרבינא מה ענין זו אצל זו:





המאירי

לעולם יזהר אדם מחלול השם כגון לומד תורה שבא לעבור עבירה בפרהסיא וצריך להזהר מזה יתר על כל עבירות דרך הערה אמרו נוח לו לאדם שיעבור עבירה בסתר ואל יחלל שם שמים בפרהסיא ואע"פ שאמרו העובר עבירה בסתר כאלו דוחק רגלי שכינה כלומר שמסלק השגחת השם משם ועושהו כלא יודע ועליו אמרו שלא חס על כבוד קונו ענינו כשהוא יכול לכוף את יצרו והוא סמוך בעשיית העבירה למה שאין הבריות יודעות בה אבל כל שאינו יכול לכוף את יצרו נוח לו שיעשה בסתר ואל יחלל שם שמים בפרהסיא והוא שאמרו אם רואה אדם שיצרו מתגבר עליו ילך למקום שאין מכירין אותו וילבש שחורים ויתכסה שחורים אחר שהוא במקום שאינו מקפיד על כבוד עצמו ושמא אז יכנע לבבו ואם לא יכנע בכך יעשה מה שלבו חפץ בדברים שאין בהם איסור אלא שהם מכוערים ואחר שאינו מקפיד על כבוד עצמו ויחליט עצמו לדברים המותרים אין יצרו מתגבר לאסורים ואין כאן חלול השם אחר שאין מכירין אותו וכמה פריצי איכא בשוקא ודרך הערה אמרו אין מקיפין לחלול השם אלא שנפרעין ממנו מיד וכן שאין מקיפין אותו למצוה שכנגדה שאם היתה שקולה מכרעת:





תוספות רא"ש

גמרא ויעשה כל מה שלבו חפץ ואל יחלל שם שמים בפרהסיא פר"ח דח"ו שהותר לו לעבור עבירה אלא כך אמר ר' אלעיא יגיעת הדרכים והאכסניו' ולבישת שחורים משבירים יצה"ר ומונעים מן העבירה ולשון זה הוא בירוש' ומי' נהי דלא הותר לו לעשות מעשה מ"מ יעשה מה שלבו חפץ משמע דלענין עבירה קאמר דהא בפ' אין דורש' מוקי' לה דלא מצי כייף ליצריה ומשמע נמי דר' אלעאי הוי דומיא דההיא דלעיל דקאמר נוח לו לאדם שיעבור בסתר ואל יחלל שם שמים בפרהסיא:



תנן התם אין מקפי' בחלול השם פר"ח דמשנה היא במס' אבות ושמא היינו הא דתנן כל המחלל שם שמים בסתר נפרעים ממנו בגלוי א' שוגג וא' מזיד על חילול השם:





מהרש"א - חידושי אגדות

דתנינא כל הבא דבר כו' גבורי כח עושי דברו לשמוע וגו' נראה דכל זה מלשון הברייתא ומייתי דכל כו' וניצל הימנו עושין לו נס ורישא דהאי קרא ברכו ה' מלאכיו גו' ומשמע ליה דבצדיקים איירי מדכתיב לעיל מיניה לשומרי בריתו ולזוכרי פקדיו לעשותם והם קרוים מלאכים כמ"ש כי מלאך ה' צבאות הוא ואמר שהם כמלאכים לכבוש את יצרם דהיינו גבורי כח כמ"ש איזו גבור הכובש את יצרו ואמר עושי דברו לשמוע גו' הקדים בקרא עשיה לשמיעה דלפי ענינו ה"ל למכתב בהיפך שומעים בקול דברו לעשות דברו אבל פי' הכתוב שהצדיקים הם עושי דברו של הקב"ה ע"י כוחם וכבישת יצרם ואז הש"י גוזר לשמוע לו בקול דברו כינוי דברו על הצדיק דהיינו לשמוע תפלתו ולעשות לו נס להצילו מהמזיקים כדלעיל בר"ח בר פפא ולהצילו משאר כל דבר צרה כעובדא דרבי צדוק ורב כהנא ולפי זה יש לפרש בקרא ברכו ה' מלאכיו גו' מלאכים ממש דהיינו ששומעין בקולו ובאים לעשות לו נס ולהצילו כעובדא דר"ח בר פפא ורב כהנא ודו"ק:


[תנן אלו דברים שאדם כו' אלו הן כיבוד אב ואם כו' בסדר המשנה במס' פאה לא חשיב להו הכי ובר"פ מפנין יבואר שם בחידושינו]:


בג"ח כתיב רודף צדקה וחסד ימצא חיים צדקה וכבוד כו' ביבמות פרק ב"ש פרש"י חיים בעוה"ב וכבוד בעוה"ז עכ"ל ולולי פירושו נראה להקדים העוה"ז והיינו חיים בעוה"ז וכבוד בעוה"ב כדאמרי' שהצדיקים יושבין ועטרותיהן בראשיהם וכן גבי תורה כי היא חייך בעוה"ז ואורך ימיך לעוה"ב:


בשילוח הקן נמי כתיב למען ייטב לך גו'. יש לדקדק הך מתני' דפאה ע"כ כרבי יעקב לא אתי דלדידיה אפי' בכבוד אב ואם שכר מצוה בהאי עלמא ליכא ממעשה דחזא כדאמר רבא גופיה לעיל אלא כרבנן דמתני' דהכא דאיכא שכר מצוה בהאי עלמא וא"כ מאי קשיא ליה ליתני נמי שילוח הקן הא אמרי' לעיל דהנך דקתני היינו לענין דשקולה מכרעת משא"כ בכל שאר מצות דבעינן רוב זכיות כדקתני במתני' וי"ל דהכי פריך כיון דלא פרט הני דהתם אלא משום דשקולה מכרעת ומכפל הלשון דכתיב בהו א"כ בשילוח הקן נמי דכתיב בכה"ג כפל לשון למען ייטב לך והארכת גו' ניתני ליה נמי ביה דשקולה מכרעת ומשני כיון דאין לשילוח הקן פירי אלא קרן לחוד לא תני ליה דלא נימא דשקולה מכרעת אלא היכא דאיכא פירי דהיינו טוב לשמים ולבריות כדמסיק משא"כ בשילוח הקן דלא הוי רק טוב לשמים אין לו פירי והכפל דכתיב ביה בשילוח הקן היינו שיהיה לו מן הקרן שכר טוב בעוה"ז וגם אריכות ימים לעוה"ב ולכך שינה הלשון דבכבוד אב כתיב למען יאריכון ימיך ואח"כ למען ייטב לך והכא כתיב למען ייטב לך ואח"כ והארכת ימים דלשון טוב נאמר על הקרן ובהנהו שאוכל מפירותיהן בעוה"ז והקרן קיימת לעוה"ב כתיב למען ייטב בסוף ובכל שאר מצות דאוכל גם מקרן בעוה"ז כתיב למען ייטב ברישא ועד"ז מייתי האי קרא אמרו צדיק כי טוב גו' דהיינו שהקרן קיימת לו לעוה"ב שכולו טוב כי בעוה"ז לא יצטרך לכך כי יאכל בעוה"ז הפירי וזהו צדיק טוב דקאמר היינו זהו צדיק שהטוב שהוא הקרן כולו קיים לו לעוה"ב מצורף לזה ע"פ מ"ש בחגיגה ברא צדיקים ברא רשעים ברא גן עדן ברא גיהנם כ"א יש לו ב' חלקים אחד בג"ע ואחד בגיהנם זכה צדיק נוטל חלקו וחלק חבירו בג"ע שנאמר בארצם משנה ירשון נתחייב הרשע נוטל חלקו וחלק חבירו בגיהנם שנאמר משנה שברון שברם והשתא צדיק וטוב לשמים ולבריות הקרן קיימת לעוה"ב ויורש גם חלק חבירו הרשע בג"ע וע"כ אמרו צדיק כי טוב שיש לו חלק טוב וכפול לעוה"ב ובהיפך הרע לשמים ולבריות נקרא רשע רע כי חלקו הוא כפול ברע שיורש גם חלק הצדיק בגיהנם ועד"ז יש לפרש קרא וכל קרני רשעים אגדע תרוממנה וגו' ע"י שנגדע ונכרת קרן וחלק של הרשע בגן עדן תרוממנה קרן של צדיק בגן עדן שיהיה חלקו כפול שם:


ואלא מה אני מקיים ויאכלו מפרי וגו' עבירה שעושה פירות כו' אבל קרא דאמר צדיק כי טוב וגו' ליכא לאוקמי במצוה שעושה פירות דהאי קרא דומיא דאידך דכתיב לגביה אוי לרשע רע כי גמול וגו' דאיירי בעבירה שאינה עושה פירות והיינו משום דהטובה מרובה בכ"מ ממדת פורענות וכה"ג אמרי' נמי בסמוך לענין צירוף מחשבה וק"ל:


אפילו חשב לעשות מצוה ונאנס כו' קאמר אפילו לגבי לא עשאה אבל נאנס דוקא נקט דאם לא עשאה בלא אונס הרי עבר אמצות עשה ואין להקשות דאם כן מאי מייתי במחשבה רעה דומיא דהכי דאין הקב"ה מצרפה למעשה ואימא דההוא קרא לא איירי אלא שלא עשה העבירה בלא נאנס אבל אם לא עשאה ע"י אונס ואם לא נאנס היה עשאה הקב"ה מצרפה נמי למעשה כמו במחשבה טובה וי"ל ע"פ מ"ש בפ' גט פשוט בג' דברים אין אדם ניצול בכל יום מהרהור עבירה ועיון תפלה ואבק לשון הרע והשתא האי קרא און אם ראיתי בלבי גו' לא אצטריך לאשמועינן בשלא עשאה בלא נאנס דהא מלתא דפשיטא היא כיון דא"א בלא הרהור ולא אצטריך לאשמועינן אלא בשלא עשאה ע"י אונס ואם לא נאנס היה עשאה ואפ"ה אשמועינן דאין הקב"ה מצרפה למעשה וע"פ דרכנו נתכוין בקרא דבתר הכי אכן שמע אלהים הקשיב בקול תפלתי ר"ל ולא עוד גם תפלתי הקשיב אע"פ שאין אדם ניצול מהרהור עבירה בתפלה כמו שפירשו התוס' שם עיון תפלה היינו הרהור רע בתפלה וסיים ברוך ה' אשר לא הסיר תפלתי בשביל הרהור עבירה וזה ודאי חסדו ששומע תפלתי בכה"ג וק"ל:


מחשבה שעושה מעשה כו' ושאין עושה מעשה כו' מפרש"י נראה דגרסי' מחשבה שעושה פירות כו' ושאין עושה פירות כו' והענין א' דהמעשה ודאי הוא פרי המחשבה והלב ודפריך מתפוש ישראל בלבם משמע ליה מחשבת הלב לחוד בלא המעשה דלא הוזכר שם פרי הלב והמחשבה ועד"ז יש לפרש קרא שלום יהיה לי כי בשרירות לבי אלך גו' גם שכמה עונשים אמורים בעובד עבודת כוכבים. יתברך זה בלבבו כשיחשוב מחשבת עבודת כוכבי' שלום יהיה לי מעונשים הנאמרים כי בשרירות לבי אלך ואיני נענש על המחשבה ועל זה אמר שאינו כן דודאי נענש הוא למען ספות הרוה את הצמאה שהקב"ה מוסיף ומצרף עונש הרוה שהוא המחשבה לחוד כאילו היה רוה כיון שלא בא לידי מעשה את הצמאה דהיינו לעובד עבודת כוכבים שהיה צמא ומתאוה לכך וק"ל:


כיון שעבר אדם עבירה ושנה בה כו' בפ' יוה"כ מסמיך ליה אקרא ככלב שב על קיאו כסיל שונה באולתו ע"ש:


ויעשה כמו שלבו חפץ בתוס' פר"ח ח"ו שהותר לו לעבור כו' יגיעת דרכים והאכסנאות ולבישת שחורים כו' עכ"ל ובתוס' פרק אין דורשין דחו פירושו דלא משמע כן משמעתי' שם ובמ"ק אלא לגמרי משמע דמוטב לו לאדם שיעשה חפצו בסתר כו' עכ"ל ונראה לקיים פירושו דודאי לפירושו נמי קאמר דאם לא מצי כייף יצריה דמוטב לו לאדם שיעשה בסתר אבל הא דלבישת שחורים ויכסה שחורים ע"כ אינו אלא משום דלכוף יצרו בדבר המשברו ולא יחטא כלל וכן נראה מפרש"י מיהו מה שפירש דיגיעת דרכים ואכסנאות משברים יצה"ר לא אצטריך לפרש דיעשה משום שבירת רוח אלא דאם לא מצי משברו בלבישת וכיסוי שחורים צריך לילך למקום שאין מכירין אותו כדי שיעבור בסתר ולא בפרהסיא ודו"ק:


והתנן כל שלא חס על כבוד קונו ראוי לו שלא בא לעולם כמ"ש כל מה שברא הקב"ה לכבודו בראו שנאמר כו' נמצא כל שלא חס על כבוד הבורא לחנם הוא נברא ללא תכלית ודו"ק:


רבה אמר זה המסתכל בקשת כו' מפורש פ' אין דורשין ע"ש:


אין מקיפין כו' שאין עושין לו כחנוני כו' פרש"י המקיף לאדם פעמים רבות וגובה כל הקפותיו יחד כו' אלא נפרעים מיד עכ"ל וקשה לפירושו דטבא ליה עבדי למחלל השם כדאמרינן פ"ק דע"ז אפסוק רק אתכם ידעתי גו' על כן אפקוד עליכם עונותיכם משל כו' מאוהבו נפרע ממנו מעט מעט ומשונאו נפרע ממנו בבת אחת ובערוך פירש בע"א אין ממתין לו עד שיעשה זכות כנגד אותה העבירה כדי לדחותה כמו הנוטל מן החנוני היום ומחר פורע עכ"ל ותו לק"מ. ודע שמה שאמר הכא. אחד שוגג ואחד מזיד בחילול השם חלילה לומר בדרכי ה' שיהיה שוה עונש שוגג כמזיד אלא דהשוגג ודאי קצת חוטא הוא וצריך כפרה ועונש אבל אין לו עונש גדול כמזיד ולא קאמר אחד שוגג ואחד מזיד כו' אלא דבחילול השם אין מקיפין עונשו של שוגג כמו שאין מקיפין עונשו של מזיד וכך הם דברי הרמב"ם בפ"ד דאבות לענין דנפרעין ממנו בגלוי:


בתוס' אין מקיפין כו' פי' רבינו חננאל משנה כו' אבל לשון מקיפין קשה כו' עכ"ל ונראה ליישב דבגלוי ממש ודאי דלא קאמר אלא דר"ל שהוא גלוי לכל שעונש שיבא על אותו מחלל השם הוא בשביל עון זה והיינו כי נפרעין ממנו מיד אחר שחילל השם יתלו העונש בו אבל אם יקיפו לו גם אם יבא לו עונש לאחר זמן לא יתלו אותו בעונש חילול השם וטעם הענין כי הוא מדה כנגד מדה כי הוא חילל ש"ש בפרהסיא יבא לו העונש נמי בגלוי ובפרהסיא ועוד נראה בזה דלמ"ד נמי שאם היתה שקולה מכרעת הוא דחוק לפרש לשון מקיפין מלשון עיוני כו' כפרש"י אלא דפירושו נמי מלשון הקפה והמתנה אלא דמר זוטרא קאמר אין מקיפין כחנוני שיעשה זכות כנגד אותה העבירה כו' כפירוש הערוך שכתבנו לעיל ומר בריה דרבינא קאמר דלענין זה קאמר דאין מקיפין שאם היתה שקולה מכרעת ואין מקיפין וממתינין לו עד שיעשה עוד עבירה להכריע לחובה דבשקולה נמי בחילול השם הוי כאילו יש הכרע לחובה כאילו הוי רוב עונות ונפרעין ממנו מיד ודו"ק:





חכמת שלמה

גמ' ב' נושאי קיסר כו'. ונ"ב ס"א [כושאי:


שם] ויכתב בספר כו' כצ"ל:


שם מחשבה שעושה פירות כו' כצ"ל ונ"ב ס"א:


רש"י בד"ה שגר כו' ואשה גדולה היתה כו'. נ"ב פי' היכא שאינה גדולה כל כך א"כ אין יכולת בידה אלא להעליל עליו ולהרגו וא"כ למה יהרוג עצמו יצפה לישועה ואם לא תהרגהו ואל יהרג את עצמו אבל מאחר שהיתה כל כך גדולה יכולה היא לכופו ביסורין עד שיעשה רצונה ודו"ק:


בא"ד ליפטר ממנה ומסור בידה להרגו כצ"ל:


בד"ה ילבש שחורים כו'. נ"ב עי' רש"י חגיגה פ' אין דורשין (חגיגה דף טז.)  :





רש"ש

גמרא אמרו ליה שמא דבר ערוה כו'. כצ"ל:



רש"י ד"ה אמר מאי נ"מ. דלא נזדמן לי כו' יש לי ללמוד כו'. עי' רי"ף בע"י:





הגהות יעב"ץ

גמרא א׳ ידעי כולא כצ"ל:


שם יהיב ליה שיפא דרינרי. נ"ב אע״ג דאין להנות ממעשי נסים כדאיתא בפרקא דחסיד עמ"ש בס"ד פד"מ:


שם אלא טוב לשמים ולבריות. נ"ב והא דכתיב בשלוח הקן למען ייטב לך וגו' ל"ד לקרא דלמען יאריכון ימיך דגבי כבוד אב דכתיב ביה על האדמה רעל כרחך אהטבה דעוה״ז קאי משא״כ בשלוח הקן דלא כתיב הכי ע"כ שבקי' דמוקי אנפשי' אאריכות ימים דעוה"ב סיפא דקרא מפרש לרישי':


שם כה אמר ה׳ אלהים איש גלוליו לכו עבודו ואחר אם אינכם כצ"ל:


שם עושין כחנוני. נ"ב נ״ל דהיינו בצדיק וכשר כענין כי נאץ נאצת את אויבי ה' אבל רשע גמור הא חזינן בכל יומא יש רשע עושה מאת ח״ה ומאריך ברעתו ורשע שהשעה משחקת לו שאני נמי:


במסוהש"ס פאה פ"א אין זה לשון משנה ועמ"ש בריש מפנין:





בן יהוידע

אָמַר לְהוּ: שְׁנֵי נוֹשְׂאֵי קֵיסָר שְׁמָרוּנִי כָּל הַלַּיְלָה. נראה לי בס"ד כונתו על שני המלאכים המלוין את הצדיק תמיד הם שמרו אותו כמו שנאמר כִּי מַלְאָכָיו יְצַוֶּה לָּךְ לִשְׁמָרְךָ בְּכָל דְּרָכֶיךָ (תהלים צא, יא) אך לרוב הענוה שלו לא רצה לומר הדבר הזה בפירוש אלא ברמז שכינה אותם בשם 'שְׁנֵי נוֹשְׂאֵי קֵיסָר' וכונתו עולה יפה בלשון זה דהתלמיד חכם נקרא מלך וכמו שאמרו (גיטין סב.) מאן מלכי? רבנן! דכתיב בִּי מְלָכִים יִמְלֹכוּ (משלי ח, טו) וקיסר הוא שם גדול ועליון במלכות.



כָּל הַבָּא דְּבַר עֲבֵרָה לְיָדוֹ וְנִצָּל הֵימֶנָּה, עוֹשִׂים לוֹ נֵס (תהלים קג, כ). נראה לי בס"ד מדה כנגד מדה הוא כפה טבעו ושינה טבע התאוה הטבועה באדם לכך יעשה לו נס שהוא שינוי הטבע כי כל דבר שינוי הטבע נקרא נס.
ועוד נראה לי בס"ד שאם בא לידו דבר עבירה ולא חטא הרי זה מקדש שם שמים בפועל ובזה יהיה יחוד קודשא בריך הוא ושכינתיה למעלה שהוא חיבור וזווג בחינת שם הוי־ה במלוי אלפין שעולה מ"ה [יו"ד ה"א וא"ו ה"א = 45] ובחינת שם אדנ־י [65] שעולה ס"ה דשניהם עולין נס [45+65= 110] כסוד מה שאמר רבינו האר"י ז"ל על מאמר (שבת קד.) מ"ם וסמ"ך שבלוחות בנס היו עומדים ולכן זוכה זה שיעשו לו נס למטה על ידי השפע של חבור ב' שמות הנזכרים שהם מספר נס.
גם אפשר לפרש עוד בס"ד הטעם דידוע שכר מצות בהאי עלמא ליכא והקשו והא כתיב (דברים כד, טו) בְּיוֹמוֹ תִתֵּן שְׂכָרוֹ? ותרצו דאין שכר לאדם מצד הדין כדי שצריך לנהוג בו דין 'בְּיוֹמוֹ תִתֵּן שְׂכָרוֹ' אך כתבו זה תינח על שכר מצות עשה דהשם יתברך אמר מִי הִקְדִּימַנִי וַאֲשַׁלֵּם (איוב מא, ג) אבל שכר שמירת לא תעשה שהוא כבישת תאות היצר הרע לזה יש שכר מן הדין ואין בזה טענת מִי הִקְדִּימַנִי דהכל בידי שמים חוץ מיראת שמים (ברכות לג:), ולכן הבא דבר עבירה לידו ולא חטא דיש לו שכר מן הדין בהאי עלמא לכן עושין לו נס בהאי עלמא.



"גִּבֹּרֵי כֹחַ עֹשֵׂי דְבָרוֹ, לִשְׁמֹעַ בְּקוֹל דְּבָרוֹ", כְּגוֹן רַבִּי צָדוֹק וַחֲבֵרָיו (תהלים קג, כ). נראה לי בס"ד הכונה כי בלאו הכי הפסוק מוקשה דנראה כפול באומר עֹשֵׂי לִשְׁמֹעַ ובזה נתיישב שפיר כי עֹשֵׂי קאי על דבר של מעשה וְלִשְׁמֹעַ על דבר לא תעשה והאדם הפורש מעבירה שבאה לידו זה קיים לא תעשה דוקא דלא עשה מעשה אך רבי צדוק שהפיל עצמו לאש ורב כהנא שהפיל עצמו מן הגג הנה בשמירתם מצות לא תעשה זו קיימו מצות עשה שקדשו את השם במעשה זו שעשו וידוע דקדוש השם הוא מצות עשה בפסוק וְנִקְדַּשְׁתִּי בְּתוֹךְ בְּנֵי יִשְׂרָאֵל (ויקרא כב, לב) שצריך האדם למסור עצמו על קדוש השם ועשו זו המעשה בעבור שמירת הלאו ועליהם אמר הכתוב עֹשֵׂי שעושים מעשה בדברו של הקדוש ברוך הוא שאמר 'וְנִקְדַּשְׁתִּי בְּתוֹךְ בְּנֵי יִשְׂרָאֵל' כדי לִשְׁמֹעַ בְּקוֹל דְּבָרוֹ הוא מצות הלאו דעבירה.
ונראה לרמוז לִשְׁמֹעַ לשון אסיפה וחיבור מלשון וַיְשַׁמַּע שָׁאוּל אֶת הָעָם (שמואל א' טו, ד) בְּקוֹל בחינת שם מ"ה, דְּבָרוֹ בחינת שם אדנ־י ושניהם עולים מספר נס לכך זוכין לנס.



חָלַשׁ לִי לִבָּאִי וְלָא מָצִינָא. נראה לי דבריו מיוסדים על האמת דהיצר הרע נקרא לב ולזה אמר 'חָלַשׁ לִבָּאִי' נתגברתי על יצר הרע של התאוה והחלשתי אותו ולכן לא מצינא לעשות תשמיש דהתאוה חלושה ואין עושה קשוי ואיך אעשה?!



אִיכָּא מִידִי לְמֵיכַל?. נראה כונתו בתחלה היתה להעביר הזמן עד שיחשוב ויתבונן בדעתו לעשות איזה אופן להציל עצמו ממנה ולכן דחה הענין לפי שעה בדבר זה שתכין המאכל וכאשר אמרה שלא יש לה מאכל מזומן כי אם איכא דבר טמא שצריך לו צליה אז תכף צייר בדעתו לעשות אופן זה שעשה אחר כך.
ולכן אמר לו שתעשה לו כדי שתבעיר התנור באש ואז הפיל עצמו לתוך האש ולא נשרף ולא נכוה מדה כנגד מדה דהיצר הרע של העבירה הוא אש המחמם לבו של אדם ומבעיר בו אש התאוה וכמו שאמרו בגמרא לקמן על רב עמרם חסידא דאשבעיה ליצריה דיפוק מיניה ונפק כי עמודא דנורא ואמר ליה חזי דאת נורא ואנא בשרא ועדיפנא מינך.
ולכן רבי צדוק שנתגבר וכיבה אש יצרו נעשה לו נס שלא נכוה באש הגשמי ולא שלט בו ונכבה חומו כנגדו וזו האשה בראותה כך נבהלה על המראה הזה ולכן כח הטומאה שבקרבה נחלש ונתחרטה על הדבר ואמרה אי ידעי כולי האי לא צערתיך ובודאי אם לא חלש כח טומאתה לא היתה אומרת כן או אפשר שאמרה כן על דרך דאמרי אינשי חסריה לגנבא נפשיה לשלמא נקיט כי הבינה שלא תוכל לפתותו ברצונו ואם תאנוס אותו לא תוכל לו לכך אמרה כן שתעזוב בקשתה בכבוד.



סָלִיק וְקָא נָפִיל מֵאִיגְרָא לְאַרְעָא. נראה לי בס"ד כיון במסירת נפשו על קדוש השם לעשות בירור גדול הנעשה בנפילת אפים וכמו שכתב רבינו האר"י ז"ל בשער הכונות בסוד נפילת אפים וזה לשונו וזהו מה שצריך לכוין בנפילת אפים בעת שנופל על פניו כי הנה עתה אנחנו בתפילת שמונה עשרה עומדים בעולם האצילות ושם אנחנו נכללין וכוללין עצמינו תוך רחל ואנחנו עבדיה ובניה מעלים לצורכה אליה, אלו המ"ן [מיין נוקבין] ואנחנו מפילים עצמנו מלמעלה מעולם האצילות אשר אנחנו עתה שם ויורדים עד למטה בסוף עולם העשיה כאדם המפיל עצמו מראש הגג עד למטה בקרקע, וזהו סוד כונת נפילת אפים ותכוין כי עתה אשר הפלת עצמך בסוף העשיה אתה מלקט ומברר מ"ן [מיין נוקבין] מהעשיה וכו' עיין שם.
והנה בין תבין ענין נפילת אפים הנזכר שהאדם עושה נפילה זו כאדם המפיל עצמו מן הגג עד למטה בקרקע הוא רק בכח שככה יצייר במחשבתו אך רב כהנא ע"ה עשה זאת בפועל שהפיל עצמו מן הגג ממש וכיון בפועל זה תיקון הנעשה בכל יום בנפילת אפים כדי להעלות אורות מ"ן [מיין נוקבין] מהעשיה לכן בא אליהו [52] זכור לטוב שהוא בסוד העשיה כי לכן מספר שמו ב"ן ולכן אמרו רז"ל (ברכות ד.) אליהו בארבע וכמו שאמר רבינו האר"י ז"ל וקבל את רב כהנא להצילו מן המות כי כבר נעשה התיקון בשלימות.
ולכך אמר לו 'אַטְרַחְתָּן אַרְבַּע מֵאוֹת פַּרְסֵי' רמז לו בזה על תיקון ארבעה עולמות ולכך נתן לו כלי מלא דינרים לרמוז שהוא מילא את הכלים אורות בתיקון זה שחשב לעשות. ובזה יובן בס"ד דברי רב כהנא ע"ה שאמר לה בתחילה 'אֵיזִיל אִיקְשִׁיט נַפְשָׁאִי' כי התיקון הזה אשר חשב לעשות על ידי קדוש השם בזה הוא תיקון הנפש.
ובני ידידי כבוד הרב יעקב נר"ו פירש שאמר לו 'אִיקְשִׁיט נַפְשָׁאִי' רוח הקודש נזרקה בו אשר מזאת המעשה יתעשר שנתן לו אליהו זכור לטוב כלי מלא דינרים ועושר הצדיקים עושים בו קשוט הנפש ולא קשוט הגוף עד כאן דבריו נר"ו.



אָמַר לֵיהּ: אַטְרַחְתָּן אַרְבַּע מֵאוֹת פַּרְסֵי. יש להבין הלא הוא יש לו קפיצת הדרך ואין הפרש אצלו בין עשרה אלפים פרסאות לבין עשרה פרסאות! ועוד הנה הוא מלאך שלוח מן השמים ומן הרקיע עד הארץ מהלך ת"ק שנה! ודוחק לומר שהיה אותה שעה עומד בארץ רחוק מאותו מקום ת' פרסאות.
ונראה לי בס"ד על פי מה שאמרו רז"ל (ברכות ד.) מיכאל באחת גבריאל בשתים אליהו בארבע ופירש רבינו האר"י ז"ל בשער מאמרי רז"ל מיכאל כשנגלם באויר של עולם הזה אינו נגלם אלא ביסוד המים כי הוא חסד ולכן בקפיצה אחת יכול לקפוץ כל העולם אחרי רדתו והתלבשו בו וגבריאל ברדתו לעולם הזה יתלבש במים ובאש ולכן צריך לו ב' קפיצות ואליהו זכור לטוב בארבע קפיצות כי יתלבש בארבע יסודות מים אש רוח עפר שהם חגת"ם [חסד גבורה תפארת ומלכות] עיין שם.
ולכן אמר לו 'אַטְרַחְתָּן אַרְבַּע מֵאוֹת פַּרְסֵי' רמז לו שהוא נצרך לעשות ארבע קפיצות ולכל קפיצה מכנה אותה במאה פרסי יען כי כל קפיצה היא כנגד יסוד אחד מן ארבעה יסודות עליונים שהוא ספירה אחת מן ארבעה ספירות שהם חגת"ם וידוע דכל ספירה כלולה מעשר ועשר מעשר הרי מאה נמצא ד' קפיצות שהם ד' ספירות חגת"ם המה ארבע מאות ספירות כל ספירה היא במאה ונראה דלכן תמצא מספר 'אליהו הנביא זכור לטוב' [400] עולה ארבע מאות כנגד ארבע קפיצות שהם כנגד ארבע מאות ספירות כאמור.
ועוד נראה לי בס"ד 'אַטְרַחְתָּן אַרְבַּע מֵאוֹת פַּרְסֵי' שרמז לו בזה שאותה הרשעה היתה רוצה לטמאו בטומאת הסטרא אחרא שמתחלקת לארבע מאות כוחות כענין 'רע עין' [400] שנתנה עיניה בו לרעה והוא מסר עצמו למיתה כדי שיבדל ממנה לכך טרח בהצלתו ארבע מאות פרסי.
ועוד נראה רמז לו בזה על זכייתו בארבע מאות עלמין דכסופין כמו שכתב הגאון חיד"א ז"ל בפתח עינים במאמר (ברכות כ.) מתון מתון ארבע מאה זוזי שווייא, דאיתא במדרש הנעלם אין לך כל צדיק וצדיק מאותם העוסקים בתורה שאין לו מאתים עלמין דכסופין בשביל התורה ועוד מאתים עלמין על שמוסרים עצמן בכל יום כאלו נהרגו על קדושת שמו יתברך עיין שם. ולכן כיון שהוא היה חכם גדול בתורה ועשה עתה מסירת נפשו בפועל על קדוש השם דנמצא יש לו בודאי ובבירור ת' עלמין לכך ראוי הוא למטרח בעבור הצלתו עתה ת' פרסי.



יָהַב לֵיהּ שִׁיפָא דְּדִינְרֵי. נראה לי בס"ד רמז לו בזה על מיתוק הדינים בחסדים הנקראים כנפים שהוא כינוי לחסדים המכוסים שבשני הזרועות ועל ידי שהם מכוסים מתגברים לעלות לשרשן ומעלין הגוף עמהם וכמו שכתב רבינו האר"י ז"ל בשער רוח הקודש עיין שם. והנה כְנָפַיִם [200] עולים ר' ואם תניח ר' בתוך דִּינִים יהיה צירוף דִּינָרִים ולכן נתן לו כלי מלא דינרים לרמוז לו על ידי מעשיו נמתקו הדינים בחסדים שהם ר'.
ועוד נראה לי בס"ד מה שנקרא כלי זה שִׁיפָא דהוא למפריע 'אפיש' רמז לו בזה שנתן בכלי זה ברכה שלו שהיא ברכת אליהו זכור לטוב שבזה יתעשר אחר כך עושר גדול.
ויש לנו להתבונן הנה אליהו זכור לטוב היה מצוי ושכיח אצל כמה צדיקים שהיו עניים ביותר ולא מצינו שנתן להם ממון ולמה נתן לרב כהנא ממון תיכף אף על פי שלא שאל ממנו אלא רק אמר לו הסיבה שבא לידי כך?
ונראה שזה הענין מובן היטב על פי הקדמה שכתב הרב פתח עינים ז"ל דכתוב בגלגולי הנשמות מהרמ"ע שקבל ממהר"י סרוק ז"ל דהמטרוניתא היתה כזבי ורב כהנא היה ניצוץ מן פנחס וזאת רצתה להכשילו תחת אשר הרגה ואתא אליהו זכור לטוב וקבלו בשביל השייכות דאליהו פנחס עד כאן לשונו. והשתא בזה ממילא מובן הטעם דנטפל לתת לו דינרים כאב הנטפל לפרנסת בנו וכבר ידוע דגלגול ראשון נקרא אב לגלגול הבא אחריו.
אמנם יש לחקור מהיכן הביא אליהו זכור לטוב הדינרים האלה דודאי לא נתהוו בידו בנס דלא יתכן שיהנה את רב כהנא ממעשה נסים? ונראה לי בס"ד דהביאם מן ההפקר דודאי ימצא כסף וזהב טמונים בארץ מכמה מאות שנים שהם אוצרות של הפקר שאין להם עתה בעלים וזכה לו בהם מן ההפקר ואשרי האיש המתעשר על ידי אליהו זכור לטוב יהי רצון זכותו יגן בעדינו אכי"ר [אמן כן יהי רצון].



לִיתְּנִי נַמִּי הַאי? תָּנָא וְשִׁיֵּר. קשה מה טעם מצא לשייר אותה ולא תניא בהדי הנך?
ונראה לי בס"ד על פי מה שכתב רבינו מהר"ש שרעבי ז"ל (בספרו הבהיר נהר שלום דף ח) דצריך ליזהר שלא לעשות מצוה זו דשלוח הקן בעת התפלה בכל יום וגם אין לעשותה בכל הימים של העומר שהם מ"ט יום וגם מראש השנה ועד שמיני עצרת אין לעשותה וכתב שם הטעם על פי הסוד והוא חידוש נפלא! עיין שם. והשתא לפי זה לא תנא שלוח הקן בהדי הנך משום דכל הנך אפשר לעשותם בכל זמן אבל שלוח הקן יש כמה ימים וכמה עתים שאין נכון לעשותה.
ברם קשא דאמרינן בעלמא מאי שייר דהאי שייר, וכאן נמי יש לומר מאי שייר דהאי שייר? ונראה לי בס"ד שייר מצות תפילין בכל היום דאמרינן בגמרא דמנחות (מנחות מד.) כל המניח תפילין מאריך ימים שנאמר (ישעיה לח, טז) אֲדֹנָ־י עֲלֵיהֶם יִחְיוּ וּלְכָל בָּהֶן חַיֵּי רוּחִי, ובהא נמי יש לומר 'אֲדֹנָ־י עֲלֵיהֶם יִחְיוּ' בעולם הזה 'וּלְכָל בָּהֶן חַיֵּי רוּחִי' בעולם הבא וכמו שאמרו על פסוק הוּא חַיֶּיךָ וְאֹרֶךְ יָמֶיךָ (דברים ל, כ).



טוֹב לַשָּׁמַיִם וְרַע לַבְּרִיּוֹת, זֶהוּ "צַדִּיק שֶׁאֵינוֹ טוֹב" (ישעיה ג, י). קשא כיון דרע לבריות אם כן אינו טוב לשמים ואדרבה השם יתברך קפיד על עבירות שבין אדם לחבירו טפי מעבירות שבין אדם למקום!
ונראה לי בס"ד מה שאמר 'רַע לַבְּרִיּוֹת' אין הכונה שחוטא בדברים שבין אדם לחבירו שהוא מזיק לבריות או חומס או עושק וכיוצא אלא הכונה הוא שמלמד קטגורייא על הבריות ואינו מלמד זכות ולא ניחא ליה לקודשא בריך הוא שהאדם ילמד חובה על ישראל, צא ולמד מענין אליהו זכור לטוב הואיל ואמר על ישראל 'כִּי עָזְבוּ בְרִיתְךָ' (מלכים א' יט, י) נענש!
ולכן זה המלמד חובה על ישראל אף על פי שהוא מתקנא קנאת הדת נקרא 'רַע לַבְּרִיּוֹת' אבל המלמד זכות על ישראל זה נקרא 'טוֹב לַבְּרִיּוֹת' וכאן גבי שלוח הקן כיון דלית ביה טוב לבריות אף על גב דלית ביה רע לבריות לא דמיא להנך דאית בהו טוב לבריות ולהכי לא נקיט לה בהדייהו. אי נמי כיון דאית בזה רע לעופות משום דאימא מתרבה ובנין צווחין כמו שכתוב בספר התיקונים להכי לא נקיט לה בהדי הנך דלית בהו רע יוצא לאחרים אלא הכל טוב.
נמצא הצדיק השלם הוא שיהיה טוב לשמים וטוב לבריות דהיינו דהיינו טוב כפול ובזה יובן בס"ד בְּיוֹם טוֹבָה הֱיֵה בְטוֹב (קהלת ז, יד) ב' טוב דהיינו טוב לשמים וטוב לבריות ולא סגי בחד טוב שתהיה טוב לשמים בלבד.
ובזה יובן 'מִי זֶה הָאִישׁ יְרֵא הֳ' יוֹרֶנּוּ בְּדֶרֶךְ יִבְחָר נַפְשׁוֹ בְּטוֹב תָּלִין' (תהלים כה, יג) כלומר מִי הָאִישׁ יְרֵא הֳ' יוֹרֶנּוּ בְּדֶרֶךְ יִבְחָר? אותו אשר נַפְשׁוֹ ב' טוֹב תָּלִין, ב' פעמים טוב לשמים ולבריות.
ונראה לי בס"ד בזה עוד כי ב' פעמים טוב גימטריא ד"ל [17×2=34] רמז אף על פי שהוא שלם שהוא טוב כפול לשמים ולבריות לא יתגאה בכך אלא יהיה דל בעיני עצמו.
ובזה יובן אַשְׁרֵי מַשְׂכִּיל אֶל דָּל בְּיוֹם רָעָה יְמַלְּטֵהוּ הֳ' (תהלים מא, ב) פירוש מַשְׂכִּיל להיות טוב כפול כמנין דָּל ואז בְּיוֹם רָעָה יְמַלְּטֵהוּ כי זה יש לו שכר בעולם הזה גם כן להגין עליו וכמו ששנינו בברייתא דאלו דברים.
ונראה לי בס"ד לכך עשה השם יתברך ביד ימין של אדם טו"ב פרקים וביד שמאל טו"ב פרקים לרמוז לו ביד ימין שיהיה טוב לשמים שנבראה בימין דכתיב וִימִינִי טִפְּחָה שָׁמָיִם (ישעיה מח, יג) ורמז לו בטו"ב פרקים של יד שמאל שיהיה טוב לבריות שוכני ארץ שנבראת בשמאל דכתיב (ישעיה מח, יג) אַף יָדִי יָסְדָה אֶרֶץ ודרשו רז"ל על יד שמאל.



הַזְּכוּת יֵשׁ לָהּ קֶרֶן וְיֵשׁ לָהּ פֵּרוֹת (ישעיה ג, י). מקשים אם כן איך תנן אלו דברים שאדם אוכל מפרותיהם וכו' והלא כל מצוה יש לה קרן ויש לה פירות? ונראה לי בס"ד דשאר מצות גם הפירות יאכל בעולם הבא אבל אלו דברים דנקיט בברייתא יאכל האדם מן הפירות גם בעולם הזה.
והא דנקיט לשון זכות ולא אמר 'המצוה יש לה קרן' דמאחר דנקיט עבירה הנה הפך העבירה הוא מצוה אבל זכות הוא הפך לשון חובה. ונראה לי בס"ד כדי לכלול בזה גם התלמוד ואי נקיט מצוה לא נכלל בזה התלמוד אי נמי כדי לכלול בזה גם מילי דחסידותא והדור מצוה דאלו נקראים גם כן בשם זכות אבל אינם מצוה ממצות התורה דחיובא ומאחר דנקיט זכות משום הנך טעמי למה לא נקיט בדבר ההפך לשון חובה כי לשון חובה הוא הפך לשון זכות?
ונראה לי דנקיט עבירה כדי לרמוז דאיירי באיסור שאין לו פירות דעליו יצדק לשון עבירה שהוא לשון העברה ודבר עובר דכל דיש לו פירות הרי זה קיים וכל דאין לו פירות הרי זה דבר עובר כמו צל עובר.
ונראה לי בס"ד 'קרן פרי' [640] עולה מספר תמר [640] וזהו שנאמר צַדִּיק כַּתָּמָר יִפְרָח (תהלים צב, יג) כי הצדיק יש לו זכות שהוא יש בו קרן ופרי אבל מספר עבירה [287] הוא מספר פזר [287] שיהיה לה פיזור ואין לה קיבוץ.
ובני ידידי כבוד הרב יעקב נר"ו פירש דנקיט לשון זכות ולא נקיט מצוה לרמוז אף על פי שלא עשה מצוה שלימה אלא בא אחר וגמרה דמעשיו אינם נחשבים מצוה שלימה אלא נקראים בשם זכות גם לזה יש לה קרן ויש לה פירות עד כאן דבריו נר"ו.



מַחֲשָׁבָה הָעוֹשֶׂה פֵּרוֹת, הַקָּדוֹשׁ בָּרוּךְ הוּא מְצָרְפָהּ לְמַעֲשֶׂה. מַחֲשָׁבָה שֶׁאֵין עוֹשֶׂה פֵּרוֹת, אֵין הַקָּדוֹשׁ בָּרוּךְ הוּא מְצָרְפָהּ לְמַעֲשֶׂה (מלאכי ג, טז). פירש רש"י ז"ל שעושה פירות שקיים מחשבתו ועשה אז מצרפה למעשה שנפרעין ממנו אף על המחשבה.
וקשה אם הוא קיים מחשבתו ועשה רע פשיטה דנפרעין ממנו על המחשבה גם כן שבאמת עונש המזיד במיתה ומלקות הכל הוא משום המחשבה כי מצד המעשה המזיד והשוגג שוים הם ורק ההפרש הוא במזיד היה לו מחשבה רעה שידע שזה אסור ועשאו ומחמת כן נתחייב מלקות או מיתה ובשוגג אף על גב דעשה כמו בעל המזיד אין שם מיתה ומלקות כיון דלא היה לו מחשבה רעה?
ונראה לי בס"ד הכונה לא קאמר כאן על המחשבה שהיתה עם המעשה אלא איירי כגון שחשב היום לעשות דבר עבירה ולא עשה בו ביום אלא למחר עשה הנה זה נענש גם על יום אתמול אשר הרהר בו בעבירה ההיא שהיה באותו היום מחשבה בלבד ולא עשה מעשה מפני שאחר כך עשה מעשה אבל אם חשב בזה היום לעשות עבירה ולא עשה העבירה במעשה כלל הן היום הן אחר כך לא נענש על אותה המחשבה.
ועוד נראה לי בס"ד כונת הגמרא על פי מה שאמרו לקמן בסוף מכלתין אשה שנדרה בנזיר ושמע בעלה והפר לה והיא לא ידעה שהפר לה והיתה שותה יין דצריכה סליחה, וכתב הרב עיון יעקב ז"ל אף על גב דמחשבה רעה אין הקדוש ברוך הוא מצרפה למעשה מכל מקום כיון דלפי דעתה עשתה המעשה בפועל מצרפין המחשבה למעשה עד כאן לשונו.
נמצא אפילו אם המעשה היא בהיתר כיון דהמחשבה שהיתה באותה המעשה היא היתה של איסור יש לזה עונש ולפי זה גם הכא הכי קאמר מחשבה שיש לה פירות רצונו לומר שעשה בה מעשה אף על פי שהמעשה היא בהיתר מצרפה לאותה מחשבה רעה למעשה אבל מחשבה גרידא בלתי מעשה אין חשובה כלום.
ובני ידידי כבוד הרב יעקב נר"ו פירש כונת רש'י ז"ל כגון שהרהר באשה ביום ובא לידי טומאת קרי בלילה מחמת אותו הרהור הרי אותה מחשבה שחשב ביום לבא על אשה מצרפה למעשה עד כאן דבריו נר"ו.



מַאי, "וּלְחוֹשְׁבֵי שְׁמוֹ"? אָמַר רַב אַסִי: אֲפִלּוּ חָשַׁב אָדָם לַעֲשׂוֹת מִצְוָה, וְנֶאֱנַס וְלֹא עֲשָׂאָהּ, מַעֲלֶה עָלָיו הַכָּתוּב כְּאִלּוּ עֲשָׂאָהּ. נראה לי בס"ד הכונה לא מבעיא אם נתאוה בלבד בלבו לעשות המצוה אלא אפילו גמר במחשבתו לעשותה בפועל דיש כאן נדר גמור במחשבתו שחשב לעשות עם כל זה כיון דנאנס ולא עשאה מעלה עליו כאלו עשאה.
ברם יש להקשות דקרא כתיב (מלאכי ג, טז) וּלְחוֹשְׁבֵי שְׁמוֹ ומצוה מאן דכר שמא בפסוק זה? ונראה לי בס"ד על פי מה שכתב מהרש"א כי אותיות מצוה הם אותיות שם הוי־ה כי 'מץ' בא"ת ב"ש הוא אותיות י־ה ולזה אמר וּלְחוֹשְׁבֵי שְׁמוֹ דקאי על המצוה שהיא אותיות שמו יתברך. אי נמי נקיט קרא שְׁמוֹ ולא נקיט מצותו לומר דזה לא איירי אלא אם הוא מחשב לשם שמים.





פני יהושע

גמרא רמי ליה רבא לרב נחמן כו' בכיבוד אב ואם כתיב למען יאריכון ימיך כו' אמר רבא רב אידי אסברה לי אמרו צדיק כי טוב כי פרי מעלליהם יאכלו ועיין פרש"י. ולכאורה קשה מכאן על פירש"י דלעיל דרבא גופא מוקי למתניתין דהכא דקתני כל העושה מצוה א' מטיבין לו דהיינו בשכר פירות כפשטיה והא דקחשיב במתניתין דפיאה הנך דמייתי הכא אינו לענין אם היתה שקולה מכרעת א"כ לא מישתמע הך דרשא שפיר מכי פרי מעלליהם יאכלו ואדרבא טפי ה"ל לאוקמי קרא דאמרו צדיק כי טוב בצדיק גמור ממש שעשה מצוה א' יתירה ובאמת דלאו האי ולאו האי משתמעי שפיר וכן למאי דס"ד דרבא מעיקרא מקרא דלמען ייטב לך ולמען יאריכון ימיך וכן כולהו קראי דמייתי מעיקרא לא משתמע שפיר לענין אם היתה שקולה מכרעת והיכא רמיזא אמנם למאי דפרישית לעיל אתי שפיר דלרבא מוקמינן למתניתין דכל העושה מצוה א' מטיבין לו כרבי יעקב דאיירי לעולם הבא ואין לו שום שכר בעוה"ז ומתניתין דפאה אפשר דאתי דלא כרבי יעקב אלא דאפ"ה מודו דכל המצות אין להם שכר מצות בעוה"ז דאין להם פירית לבר מהנך דמייתי מקרא מעיקרא דלמען ייטב לך ולמען יאריכון דכתיב בכיבוד אב ואם אשכר עוה"ז קאי. מיהו למאי דמסיק רבא דרב אידי אסברא לי מהאי קרא דכי פרי מעלליהם יאכלו א"כ שפיר מצינן לאוקמי מתניתין דפיאה נמי כר' יעקב דאע"ג דעיקר קרא דלמען יאריכון ימיך לא איירי באריכות ימים ממש לאגוני מסולם רעוע כדפרישית אפ"ה קתני שפיר דכיבוד אב ואינך שטובין לשמים ולבריות יש להם פירות בשאר עניני הצלחתן בעוה"ז שאין מנכין לו מהקרן:





מראית העין

הזכות יש לה קרן ויש לה פירות. מקשים דהתנן אלו דברים שאדם עושה אותם אוכל מפירותיהם וכו' כבוד אב ואם וכו' ומאי איריא הני והרי סתמא אמרו הזכות יש לה קרן ויש לה פירות משמע דכל המצות יש להם פירות. וביותר יקשה באבות ר' נתן פרק מ' דקתני תרוייהו בהדי הדדי דברישא תני ד' דברים אדם עושה אותן אוכל מפירותיהן וכו' אלו הן כבוד אב ואם וכו' וסמוך לזה תני זכות יש לה קרן ויש לה פירות וכו' אלמא כל זכות יש פירות. ותו הרי אמרו בשוחר טוב פסוק בצאת ישראל ממצרים דהקב"ה זורע כל המצות שעושה האדם ברקיע הנקרא ערבות ומוציאין פירות ע"ש: 
ואפשר לומר דהם שני סוגים דכל המצות הקב"ה זורע אותם ומוציאין פירות בזמנן וכן כתב רבינו אפרים בפירושו על התורה כ"י שהקב"ה זורע התורה שלומד האדם שנאמר אור זרוע לצדיק. אבל הני מילי דקתני שאדם עושה אותם הוא סוג אחר דתכף בעשייתן הקב"ה קובע לו פירות בלי זריעה והוי ח"ו כמו רבית למשל ולהכי קאמר אלו דברים שאדם עושה אותם אוכל מפירותיהן והא דקאמר שאדם עושה אותם נראה יתר ח"ו אבל בא ללמד כי תכף שעשה אותם יש להם פירות ובדרושים הארכתי בסייעתא דשמיא:


אמר רב אסי אפילו חשב אדם לעשות מצוה ונאנס ולא עשאה מעלה עליו הכתוב כאלו עשאה וכו'. מקשים אם כן משה רבינו ע"ה שנאנס ולא אמר לקבור עצמות יוסף אמאי נקראת המצוה על שם ישראל ואפשר לומר דהא והא איתא דאם נאנס ולא עשה המצוה מעלה עליו כאלו עשאה ונותן לו שכר כאלו עשאה ובודאי דגם למשה רבינו ע"ה הקב"ה קבע שכר כאלו הוא עשה. וגם מי שגמר המצוה נקראת על שמו ואין זו גורע שכר מי שנאנס ולא גמרה: 
ועתה בעת הזאת ממש נגמר להדפיס ספר מלאכת הקדש וראיתי שם פרשת עקב סוף דף קצ"ו שמתרץ הרב ז"ל בזה ג' תירוצים והתירוץ אחרון הגם שהוא מסתייע מלשון המדרש בבראשית רבה פרשה פ"ה אין דבריו מחוורין לקוצר דעתי ואין להאריך ועיין מה שכתבתי בפתח עינים בברכות על דף ו' ומ"ש שם בשם עטרת ראשי אבא מארי ז"ל במ"ש אפילו חשב אדם וכו' וכתבתי דבש"ס ל"ג אפילו אלא בעין יעקב ע"ש הנה בסוגיין הגירסא אפילו חשב אדם כמ"ש עט"ר אבא מארי ז"ל:





פתח עינים

רב כהנא וכו' תבעתיה ההיא מטרוניתא וכו' איזיל אקשיט נפשאי וכו'. כתוב בגלגולי הנשמות מהרמ"ע שקבל ממהר"י סרוק זלה"ה דהמטרוניתא היתה כזבי ורב כהנא ניצוץ מפנחס וזאת רצתה להכשילו תחת אשר הרגה ואתא אליהו וקבלו בשביל השייכות דאליהו הוא פנחס עכ"ל ובזה מדוקדק מ"ש אזיל אקשיט נפשאי דמלבד מה שעשיתי בגלגול פנחס עתה במוסרי עצמי למיתה הוא קשוט לנפשאי נוסף על מה שעשיתי כבר:


ויעשה מה שלבו חפץ. התוס' הביאו פי' ר"ח. ובתוס' כ"י לרבינו יצחק הזקן בעל התוס' הביא פירוש ר"ח וכתב וז"ל וכן יש בירושלמי מיהו ויעשה מה שלבו חפץ משמע דלענין עבירה קאמר דבפ' אין דורשין מוקי לה דלא מצי כייף ליצריה ומשמע דהוי דומיא דלעיל דקאמר נוח לו לאדם שיעבור עבירה בסתר והא דקאמר ויעשה מה שלבו חפץ אין זה לשון התר אלא כלומר מוטב שיעשה מה שלבו חפץ בסתר ואל יחלל ש"ש בפרהסיא:


היכן טובת ימיו של זה והיכן אריכות ימיו של זה שמעתי משם הרב מהר"י ן' פורנה שדקדק דלמה האריך הול"ל היכן טובת ואריכות ימיו של זה ופירש ז"ל דבכבוד או"א כתיב למען יאריכון ימיך ולמען ייטב לך ודרשו רז"ל יאריכון ימיך בעה"ז ולמען ייטב לך לעוה"ב. ובשלוח הקן אמר קרא למען ייטב לך והארכת ימים ודרשו רז"ל למען ייטב לך בעה"ז והארכת ימים לעוה"ב. נמצא דזה שעשה שתיהן כבוד או"א ושלוח הקן צריך שיהיה לו שתיהן בעה"ז ושתיהן לעוה"ב כפי השתי דרשות בכבוד אורך ימים בעה"ז וטובת ימים לעוה"ב. ובשלוח הקן טובת ימים בעה"ז ואריכות ימים לעוה"ב. וזה שקיים שתיהן א"כ בעה"ז מצד כבוד יש לו אורך ימים ומצד שלוח הקן יש לו בעה"ז טובה וז"ש היכן טובת ימיו של זה בעה"ז מצד שלוח הקן והיכן אריכות ימיו של זה בעוה"ז מצד כבוד [אב] ואם. ומשני דשתיהן לעה"ב לעולם שכלו טוב ולעולם שכלו ארוך ושפתים ישק משיב דברים נכוחים דפח"ח:


כה"ג חזא. פ' אין דורשין אמר שחטא משום דחזא מט"ט וכו' הא והא גרמא ליה. תוס' מר"י הזקן כ"י: ע"ב.


אראב"ץ למה צדיקים נמשלים בעה"ז וכו' וכבר היה ר' טרפון וכו'. פירש"י נקצץ ממנו נופו כך נפרעים מצדיקים מיעוט עונות שיש בידם וגבי רשעים פירש נופו מעט ממנו אף אלו יש בידם מיעוט טובות וזכיות נקצץ נופו קבלת שכרם היא קציצת נופם. ובמ"ש וכבר היה ר"ט כתב מהרש"א בחידושי אגדות מהאי לישנא וכבר וכו' משמע דקאי אסוגיא דלעיל מיניה ולא ידענא מאי שייך הא מילתא אסוגיא דלעיל וע"ש מ"ש הרב ז"ל. והיה מקום לדקדק על הרב ז"ל דאלו שתי בריתות נפרדות רישא עיקרה באבות דר' נתן פ' ל"ט. והא דקתני וכבר וכו' עיקרה מספרי פ' עקב אעפ"י שיש שינוי מ"מ אתחולי בריתא דספרי וכבר וכו' אלא דאפשר דדייק הרב על הש"ס דמייתי להו אהדדי ונקט לשון וכבר היה וכו' והו"ל למימר ת"ר או תניא וכבר וכו':
ודרך דרש אפשר בהקדים מאי דהראשונים שאלו מה טעם רבונא דעלמא כוליה נתן שכר מצות שעשו רשעים בעה"ז והלא ברחמיו הי"ל להניח אלו המצות שיטלו שכרם באחרית הימים בעוה"ב וכבר בעניותין אנא נפשאי כתבי' בכמה מקומות בדרושים שיש תירוצים שונים לחקירה זו. איכו השתא קדים עלי ארש ארדוף אצי"ג הני שינויי דאיצטריכו לן. ויצא הראשון מהרב כלי חמדה דקי"ל רובו ככולו ואזלינן בתר רובו ולכן הצדיקים שרובן זכיות לכך נפרע מהם מיעוט עונות בעה"ז והלך אחר הרוב. והרשע דרובו עונות רובו ככלו ומיעוט מצות גדל פר"ע בעה"ז וכך היא המדה למיזל בתר רובא:
ושני בקדש מז"ה בחסד לאברהם מעיין ד' נהר ח' כתב דהמצות שעושה הרשע יש בהם מעט אור וחיות ואינן עולים למקום השכר האמיתי ופוסקים לו שכרו למטה בעה"ז. [וקרוב לזה ראיתי בפי' הזהר כ"י להרב עיר וקדיש הרמ"ז בסגנון אחר כי מצות הרשע אינן פועלים ברוחניות אלא נמשך עביות וגסות לעניני העה"ז זהו תורף דבריו וכתבתיו לעיל:] ועוד שמעתי מפה קדוש הרב החסיד כמהר"ר גדליה חייון זלה"ה כי מדתו ית' לתת לכל אחד עפ"י מדותיו דהצדיק דכל ישעו וחפצו בעה"ב. והעה"ז הבל הוא בעיניו. כה יעשה לו להשלים לו שכר העה"ב. ובעה"ז שאינו חשוב בעיניו יצטער על מיעוט עונות. והרשע כי כל מגמתו בעה"ז לקנות הון ועליות מרווחים ולבושי מכלול ויתר תאוות גופניות ואינו חושב בעה"ב ככה יעשה להרחיב לו בעה"ז במיעוט מצוות ויצא נקי:
ואני בעניי אז אמרתי הנה באתי לכלל ישו"ב מעין דוגמת תירוץ מז"ה במ"ש בזהר הק' והרב האר"י זצ"ל דהרשע העושה מצוות ולומד תורה הכל הולך לסט"א וישב ממני צב"י כל טוב התורה והמצוה. אמור מעתה מה ישלם בעה"ב וכל טובו דין עש"ק ביש עשוק בסט"א רק שאין הקב"ה מקפח שכר כל בריה לכך הוא משלם לו בעה"ז מעין דוגמת שכר מ"ב קרבנות דבלק וכיוצא ועוד אפשר לומר על דרך תירוץ הרב כלי חמדה בסגנון אחר במ"ש במכות דף י"ב דתנן התם אילן שהוא עומד בתוך התחום ונופו נוטה חוץ לתחום וכו' הכל הולך אחר הנוף ופריך הש"ס מבריתא דמעשר שני ומייתי פלוגתא דתנאי ומסיק. רב אשי אמר מאי אחר הנוף אף אחר הנוף ופירש"י משום דבכוליה גמרא נוף בתר עיקר אצטריך לענין מקלט זמנין דשדי בתר נוף לחומרא. ויש שי' לראשונים בסוגי' ואריכות בפסקי הרמב"ם. ומעין דוגמא הוא בענין הרשע דיש לו קצת זכיות הלא מזער ודינא הוא למשדי נוף בתר עיקר ולא היה צריך לשלם. אך בחסד ה' לפנים משורת הדין אל פניו ישלם לו והו"ל נקצץ נופו דבהא אין אומר ואין דברים לכ"ע:
אמור מעתה אפשר דכל הני שינויי רמז ר' אליעזר בר צדוק במתק לשונו ואמרי קדוש וישא משלו למה צדיקים נמשלים בעה"ז וכל עצמו הנה זה בא להסביר לנו ענין זה ומשום יתובי דעתא בחקירה הנז'. וכה אמר לאילן דכלו עומד במקום טהרה. ובכללות דבריו ממילא רווחא החקירה הנז' דדינא הוא ללכת אחר העיקר. ומחסדו דמשלם בעה"ז ונקצץ נופו. ותו שרובו טהור ואמטו להכין אזלינן לצדיק בתר רובא ומיעוט עונות סובל בעה"ז שנאמר ואחריתך ישגא ונתן טעם מא"ד מפני שהרוב הוא טוב והלך אחר הרוב כמו שתירץ הרב כלי חמדה. והרשע לאילן שכלו עומד במקום טומאה. רמז תירוצנו שגם התורה והמצות עשוקים בסט"א. ונופו למקום טהרה רמז תירוץ מז"ה שהמצוה שעושה אינה עולה אלא היא למטה והוא נוטה למקום טהרה אבל אינו עולה למקום טהרה ולכן בא בשכרו בעה"ז שנאמר יש דרך ישר לפני איש ואחריתה דרכי מות. רמז בזה טעם הרב החסיד הנז' דמדתו יתברך לתת לאיש כדרכיו וכיון שרצונו בקניני העה"ז ומואס בעה"ב פורע לו כפי חפצו וז"ש יש דרך ישר לפני איש כי הולק הוא אחרי הבלי ותענוגי העה"ז וזה ישר בעיניו. ואחריתה דרכי מות שמעט מצות פורעין לו בעה"ז. ולאשר ראב"ץ תלי זייניה דהכל לפי רוב המעשה ודימה לאילן שכלו עומד במקום טהרה וכו' כמו שנאמר. השתא באנו לחקירת אי תלמוד גדול או מעשה גדול. לז"א וכבר נשאלה שאלה זו דייקא אשר היא העולה לפי דברי ראב"ץ דהכל לפניו ית' לפי רוב המעשה כבר נשאלה שאלה זו ונחלקו ר"ע ור' טרפון והכריעו כלם דתלמוד גדול שמביא לידי מעשה ונמצא דהמעשה הוא עיקר ואזלינן בתר רוב מעשיו ומשו"ה אמר ראב"ץ שכלו עומד במקום טהרה וכו' דאחר רוב המעשה אזלינן כדבר האמור ולזה חיבר הש"ס שתי הבריתות והיו לאחדים בידו כאלו הם שפה אחת:


וטעם זקנים ר' טרפון ור"ע אפשר דר"ט סבר מעשה גדול היינו מטעם דמעשה תלוי בנפש וכיון דרמ"ח מ"ע ושס"ה לא תעשה הן הן גופי תורה להכי סבר דמעשה גדול וגם דצריך לתקן הנפש תחילה כי איך ישית לבו אל הרוח והנפש פגומה. ור' עקיבא סבר דת"ת תלוי ברוח ורוח גדול מהנפש א"כ תלמוד גדול. ושאר תנאים הכריעו דודאי צריך לתקן הנפש תחילה. אמנם הרוח הוא סיבה לקיים המצוות ולכך אמרו תלמוד גדול שמביא לידי מעשה דהת"ת ברוח והרוח שהוא מחלון מכין לרות תכשיטיה וא"כ הרוח גדול שהוא בת"ת וע"י התורה מכניע היצה"ר ויוכל לקיים המצות [זה בנוי על הקדמת האר"י ז"ל שכתבנו במ"א ועיקרה מז"ח] אמטו להכי נענו כלם ואמרו תלמוד גדול שמביא לידי מעשה:





שערי תורת בבל

(מ ע"א) טוב לשמים ורע לבריות זהו צדיק שאינו טוב וכו' רע לשמים ואינו רע לבריות זהו רשע שאינו רע.—ז"ל הרמב"ם (הל' גניבה סופ"ז): "קשה עונשן של מדות יתר מעונשן של עריות, שזה בינו לבין המקום וזה בינו לבין חבירו". ועוד כתב (הל' רוצח פ"ט ה"ט): "אפי' ע"ז ואפי' עריות או חילול שבת אינו כשפיכות דמים, שאלו עוונות הן מעבירות שבין אדם למקום, אבל שפיכות דמים מעבירות שבין אדם לחבירו". ומכל זה מפורש שעבירות שבין אדם לחבירו קשות יותר מעבירות שבין אדם למקום. והטעם פשוט, שעבירות שבין אדם לחבירו אית בה תרתי, שהוא רע לשמים ורע לבריות, וכ"ש רש"י כאן: רע לשמים ורע לבריות כגון רוצח וגזלן וגנב*ועי' ב"ב פח ב שאמרו בטעם שקשה עונשן של מדות יותר מעונשן של עריות, דהתם אפשר בתשובה והכא לא אפשר בתשובה. פי' כמו שביארנו שבעבירות שבין אדם לחבירו אי אפשר לתקן בתשובה וחרטה לשמים עד שישיב מה שהזיק את חבירו וירצה לו..


והנה כאן יכנו למי שטוב לשמים ורע לבריות "צדיק רע" ולהיפך למי שרע לשמים וטוב לבריות "רשע טוב", ומ"מ זה שרע לבריות מכונה "צדיק", וזה שרע לשמים מכונה "רשע", וה"ז לכאורה היפך הנחתנו למעלה. ונראה לומר שיש הפרש בין הרעות, שאין כל הרעות שוות: יש דבר שאם עושה אותו הצדיק ה"ז רע, ואם רשע יעשה אותו מעשה אינו רע אצלו, וכענין שאמרו שהקב"ה מדקדק עם סביביו כחוט השערה (ב"ק נ ע"א). וה"נ "טוב לשמים ורע לבריות" היינו שצדיק זה שטוב לשמים אין דרכו לוותר כלום משלו לבריות ואינו מרבה בצדקה וגמ"ח כפי הראוי לצדיק זה לעשות יותר מכדי יכולתו. ולהיפך "רע לשמים ואינו רע לבריות" היינו שרשע זה הרע לשמים אינו נותן מהונו לצדקה ואינו מלוה לעני ואינו גומל חסד לחבירו, אבל אינו גוזל משל חבירו ואינו מכחש בפקדון. ונגד רשעתו הגדולה ה"ז מכונה "רשע שאינו רע לבריות".


עוד י"ל דמה שאמרנו דרע לבריות הוא יותר קשה מרע לשמים אינו אלא במומר לתיאבון, כגון שאוכל חלב ושאר מאכלות אסורים מפני שנפשו מתאוה להם ומחמדתם; אבל כאן מיירי ברע לשמים העושה ביד רמה משום שהוא כופר בעיקר, או שהולך בדרך המינים, אע"פ שהוא טוב לבריות ה"ז רשע, וקשה יותר מזה שרע לבריות כגון שגונב וגוזל מחמת חמדת ממון, אבל הוא מן המאמינים בה' ועושה את המצות שבין אדם למקום. והטעם שזה האחרון אפשר שיעשה תשובה אע"פ שתשובתו קשה, אבל זה הכופר בעיקר או ההולך בדרך המינים רחוק מאד מן התשובה וכענין שנאמר "כל באיה לא ישובון"*ועי' מ"ש ביומא סז ב על זה שיוצא מדברי רש"י כאן ומדברי הרמב"ם, שהעתקנו למעלה, שעריות היא מן העבירות שבין אדם למקום..

